หน้า 1/20

**บันทึกการประชุมสภาองค์การบริหารส่วนตำบลเชียงยืน**

**สมัยสามัญ ที่ 3 ครั้งที่ 4 ประจำปี 2566**

**วันที่ 28 เดือน สิงหาคม พ.ศ. 2566 เวลา 09.00 น.**

**ณ ห้องประชุมสภาองค์การบริหารส่วนตำบลเชียงยืน**

**ผู้มาประชุม**

1.นายณัฎฐภัทร์ สิงห์มอ ประธานสภา อบต.

2.นายเกษร ประภาสพงษ์ รองประธานสภา อบต.

3.นางสุภาพร พละกุล สมาชิกสภา อบต. เขตเลือกตั้งที่ 1

4.นางรวม สาธารณะ สมาชิกสภา อบต. เขตเลือกตั้งที่ 2

5.นางมยุรี สุภดี สมาชิกสภา อบต. เขตเลือกตั้งที่ 3

6.นายอัครเดช พาจันดี สมาชิกสภา อบต. เขตเลือกตั้งที่ 6

7.นางสาวสุภารัตน์ กิตติราช สมาชิกสภา อบต. เขตเลือกตั้งที่ 7

8.นายทวี เกษรราช สมาชิกสภา อบต. เขตเลือกตั้งที่ 8

9.นายนิคม ยาเขียว สมาชิกสภา อบต. เขตเลือกตั้งที่ 9

10.นางสาวณัฐวิภา กะตะสีลา สมาชิกสภา อบต. เขตเลือกตั้งที่ 10

11.นายบุญมา โคตรสีพรม สมาชิกสภา อบต. เขตเลือกตั้งที่ 11

12.นายเฉลิมพล คำทึง สมาชิกสภา อบต. เขตเลือกตั้งที่ 12

13.นายบุญเกิด พฤพล สมาชิกสภา อบต. เขตเลือกตั้งที่ 13

14.นายบุญถิ่น สีดาพา สมาชิกสภา อบต. เขตเลือกตั้งที่ 14

15.นายรุ่งรัตน์ ยาเขียว สมาชิกสภา อบต. เขตเลือกตั้งที่ 15

16.นายสุขสันติ จันแดง สมาชิกสภา อบต. เขตเลือกตั้งที่ 17

17.นายนิพนธ์ จันแดง สมาชิกสภา อบต. เขตเลือกตั้งที่ 18

18.นายอนันต์ สิทธิพาที สมาชิกสภา อบต. เขตเลือกตั้งที่ 19

19.นายลัทธพล มีสีสัน สมาชิกสภา อบต. เขตเลือกตั้งที่ 20

20.นายวิรมย์ โยจำปา สมาชิกสภา อบต. เขตเลือกตั้งที่ 21

**ผู้ไม่มาประชุม**

-ไม่มี

**ผู้เข้าร่วมประชุม**

1.นายศักดิ์สิทธิ์ คำทึง นายก อบต.เชียงยืน

2. นายชุมพล หล้าจางวาง รองนายก อบต.เชียงยืน

3. นางอุทัย บัวสีดำ รองนายก อบต.เชียงยืน

/4.นายจันใด...

หน้า 2/20

4.นายจันใด ฝ้ายสีงาม เลขานุการนายก อบต.เชียงยืน

5.นายชิงชัย ศิริโวหาร ปลัด อบต.เชียงยืน/เลขานุการสภา อบต.เชียงยืน

6.นางนิพาวัน แสงหมี รองปลัดองค์การบริหารส่วนตำบล

7.นายสุรพล ศรีจันทรา หัวหน้าสำนักปลัด

8.นายฤทธิกร ศรีนวล ผู้อำนวยการกองช่าง

9.นางพิมพ์พิศา สิงห์มอ ผู้อำนวยการกองคลัง

10.นางดาวใจ อินทร์ธิราช ผู้อำนวยการกองการศึกษา

11.นายเด่น บุตรสีโคตร ผู้อำนวยการกองสวัสดิการสังคม

12.นายพงศ์พิสุทธิ์ พรมสอน นักวิเคราะห์นโยบายและแผน

13.นางสาวอัจจิมา จันทร์ลอย ผู้ช่วยนักวิเคราะห์นโยบายและแผน

**เริ่มประชุม** เวลา 09.00 น.

- เมื่อถึงเวลานายณัฎฐภัทร์ สิงห์มอ ประธานสภาองค์การบริหารส่วนตำบลเชียงยืน ในการประชุมสภาองค์การบริหารส่วนตำบลเชียงยืน สมัยสามัญ สมัยที่ 3 ครั้งที่ 4 ประจำปี 2566 หลังจากนั้นได้ตรวจสอบรายชื่อสมาชิกสภาองค์การบริหารส่วนตำบลเชียงยืน มีผู้มาประชุม จำนวน 20 คน ครบองค์ประชุม จึงกล่าวเปิดประชุมสภาองค์การบริหารส่วนตำบลเชียงยืน และดำเนินการประชุมตามระเบียบวาระ

**ระเบียบวาระที่ 1**  **เรื่อง ประธานแจ้งให้ที่ประชุมทราบ**

**ที่ประชุม** -ไม่มี

**ระเบียบวาระที่ 2** **เรื่อง รับรองรายงานการประชุม**

**นายณัฎฐภัทร์ สิงห์มอ** - การประชุมสภาองค์การบริหารส่วนตำบลเชียงยืน สมัยสามัญที่ 3 ครั้งที่ 3

**ประธานสภาฯ** ประจำปี 2566 เมื่อวันที่ 15 เดือน สิงหาคม พ.ศ.2566 มีสมาชิกท่าน

ใดที่ตรวจดูรายงานการประชุมแล้ว จะขอแก้ไขเปลี่ยนแปลงหรือไม่

**ที่ประชุม** -ไม่มีการแก้ไข

ที่ประชุมมีมติเป็นเอกฉันท์รับรองรายงานการประชุมสภา สมัยสามัญที่ 3 ครั้งที่ 3 ประจำปี 2566 เมื่อวันที่ 15 สิงหาคม 2566

/ระเบียบวาระ...

หน้า 3/20

**ระเบียบวาระที่ 3** **กระทู้ถาม**

**ที่ประชุม** -ไม่มี

**ระเบียบวาระที่ 4** **เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นายณัฎฐภัทร์ สิงห์มอ** **- 4.1 การพิจารณาร่างข้อบัญญัติงบประมาณรายจ่ายประจำปี**

**ประธานสภาฯ** **งบประมาณ** **พ.ศ.2567**  **วาระที่ 2 ขั้นแปรญัตติ**

สืบเนื่องมาจากการประชุมสภาฯ สมัยสามัญที่ 3 ครั้งที่ 3 ประจำปี 2566เมื่อวันที่ 15 สิงหาคม 2566 ได้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 ใน**วาระที่ 1 ขั้นรับหลักการ** ที่ประชุมได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 เมื่อเวลา 11.30 น. เป็นที่เรียบร้อยแล้ว และที่ประชุมได้คัดเลือกคณะกรรมการแปรญัตติ เพื่อดำเนินการขั้นแปรญัตติแล้ว ขอเชิญเลขานุการสภาฯ ชี้แจงข้อระเบียบ เชิญครับ

**นายชิงชัย ศิริโวหาร** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น

**เลขานุการสภาฯ** พ.ศ. 2547 และที่แก้ไขเพิ่มเติมถึง (ฉบับที่ 2) พ.ศ.2554

**ข้อ 49** วรรคหนึ่งกำหนดว่า ญัตติร่างข้อบัญญัติที่สภาท้องถิ่นลงมติรับหลักการแล้วถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ และวรรคสามกำหนดว่า การเสนอคำแปรญัตติให้อนุโลมใช้ตามแบบท้ายระเบียบนี้

**ข้อ 50** เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการ

/ใด การสงวน...

หน้า 4/20

ใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงานนั้น

**ข้อ 51** ในการพิจารณาร่างข้อบัญญัติวาระที่สอง ให้ปรึกษาเรียงลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

**ข้อ 59** การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

/คำแปรญัตติ

หน้า 5/20

คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสามและข้อ 49 วรรคหนึ่ง

**ข้อ 60** ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

**ข้อ 61** ห้ามไม่แปรญัตติในราย

การและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้

(1) ดอกเบี้ยและเงินส่งใช้ต้นเงินกู้

(2) รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่ารายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

**ข้อ 110** ญัตติร่างข้อบัญญัติที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ 49 เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิมและตามที่แก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่น

รายงานย่อตามวรรคหนึ่งอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วย

**นายณัฎฐภัทร์** **สิงห์มอ** - เมื่อสมาชิกทุกท่านได้ทราบข้อระเบียบที่เกี่ยวข้องแล้ว กระผมขอเชิญ

**ประธานสภาฯ** ประธานคณะกรรมการแปรญัตติฯ แถลงประกอบรายงานการแปรญัตติ เชิญครับ

**นายอนันต์ สิทธิพาที** - เรียนท่านประธานสภาฯ ที่เคารพ ท่านสมาชิกผู้ทรงเกียรติทุกท่าน กระผม

**ประธานกรรมการฯ** นายอนันต์ สิทธิพาที ประธานคณะกรรมการแปรญัตติ กระผมขอขอบคุณสมาชิกทุกท่านที่ได้ให้ความไว้วางใจ ให้คณะกรรมการได้ทำหน้าที่แทนทุกท่านในการทำหน้าที่คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2566 ผมขอมอบหมายให้เลขานุการคณะกรรมการแปรญัตติ เป็นผู้แถลงประกอบรายงานชี้แจงแทนครับ

/ขอเชิญเลขาฯ...

หน้า 6/20

ขอเชิญเลขาฯ ครับ

**นางสาวสุภารัตน์ กิตติราช** - เรียนท่านประธานสภาฯ ที่เคารพ ท่านสมาชิกผู้ทรงเกียรติทุกท่าน ดิฉัน

**เลขานุการกรรมการฯ** นางสาวสุภารัตน์ กิตติราช เลขานุการคณะกรรมการแปรญัตติ ตามที่สภาองค์การบริหารส่วนตำบลเชียงยืน ได้มีมติในการประชุม สมัยสามัญที่ 3 ครั้งที่ 3 ประจำปี 2566 เมื่อวันที่ 15 สิงหาคม 2566 ณ ห้องประชุมสภาองค์การบริหารส่วนตำบลเชียงยืน ได้มีมติเห็นชอบในหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 เมื่อเวลา 11.30 น. และส่งร่างดังกล่าวให้คณะกรรมการแปรญัตติพิจารณาโดยละเอียดนั้น และได้กำหนดระยะเวลาการเสนอคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2567 ขององค์การบริหารส่วนตำบลเชียงยืน

วันที่ 16 สิงหาคม 2566 เวลา 13.00 น. ถึงเวลา 16.30 น.

วันที่ 17 สิงหาคม 2566 เวลา 08.30 น. ถีงเวลา 16.30 น.

วันที่ 18 สิงหาคม 2566 เวลา 08.30 น. ถึงเวลา 16.30 น.

วันที่ 19 สิงหาคม 2566 เวลา 08.30 น. ถึงเวลา 16.30 น.

วันที่ 20 สิงหาคม 2566 เวลา 08.30 น. ถึงเวลา 16.30 น.

และวันที่ 21 สิงหาคม 2566 เวลา 08.30 น.ถีงเวลา 12.00

ณ ห้องประชุมสภาองค์การบริหารส่วนตำบลเชียงยืน จำนวน 6 วัน

(จำนวน 39 ชั่วโมง)

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 49 วรรคสอง ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ โดยคณะกรรมการแปรญัตติได้เชิญนายกองค์การบริหารส่วนตำบลเชียงยืน และนางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ผู้ยื่นคำแปรญัตติ เพื่อมาชี้แจงหรือแสดงความเห็นต่อคณะกรรมการแปรญัตติด้วยตามข้อ 113,114 และข้อ 115

/บัดนี้ตาม...

หน้า 7/20

บัดนี้ ตามระยะเวลาที่ได้กำหนดแปรญัตติไว้ ปรากฏว่ามีสมาชิกสภาองค์การบริหารส่วนตำบลเชียงยืน ได้มายื่นคำแปรญัตติต่อคณะกรรมการแปรญัตติ จำนวน 1 ราย 5 รายการ และนายกองค์การบริหารส่วนตำบลเชียงยืน ได้ยื่นคำแปรญัตติเพิ่มรายจ่าย จำนวน 5 รายการ ตั้งจ่ายขึ้นใหม่ จำนวน 1 รายการ ซึ่งคณะกรรมการแปรญัตติได้เชิญ สมาชิกสภาองค์การบริหารส่วนตำบลเชียงยืน ที่เสนอขอแปรญัตติและนายกองค์การบริหารส่วนตำบลเชียงยืน ได้มาชี้แจงต่อคณะกรรมการแปรญัตติเมื่อวันที่ 23 สิงหาคม 2566 เวลา 09.30 น.เป็นต้นไป ณ ห้องประชุมสภาองค์การบริหารส่วนตำบลเชียงยืน พร้อมนี้คณะกรรมการแปรญัตติได้พิจารณาคำเสนอขอแปรญัตติของสมาชิกสภาฯและผู้บริหารเรียบร้อยแล้ว จึงขอรายงานการแปรญัตติดังต่อไปนี้

1.นางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ได้ยื่นคำขอเสนอแปรญัตติงบประมาณรายจ่าย **แผนงานบริหารงานทั่วไป** งานบริหารทั่วไป งบลงทุน ค่าครุภัณฑ์ จำนวน 14 รายการ งบประมาณที่ตั้งจ่ายไว้ 304,800.-บาท สมาชิกสภาฯ ได้ยื่นขอแปรตัดลดงบประมาณ จำนวน 14 รายการ จำนวน 304,800.-บาท คงเหลือ 0 บาท นางสาวณัฐวิภา กะตะสีลา ไม่ได้สงวนคำแปรญัตติ มติคณะกรรมการแปรญัตติเห็นชอบให้ลดงบประมาณ จำนวน 304,800.-บาทคงเหลือ จำนวน 0 บาท (หน้า 23,หน้า 24 หน้า 25,หน้า 26,หน้า 27)

2.นางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ได้ยื่นคำขอเสนอแปรญัตติงบประมาณรายจ่าย **แผนงานการรักษาความสงบภายใน** งานป้องกันและบรรเทาสาธารณภัยงบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น จำนวน 1 รายการ โครงการฝึกอบรมว่ายน้ำให้แก่นักเรียน งบประมาณที่ตั้งจ่ายไว้ 100,000.-บาท สมาชิสภาฯ ได้ยื่นขอแปรตัดลดงบประมาณ จำนวน 1 รายการ จำนวน 100,000.-บาท คงเหลือ 0 บาท นางสาวณัฐวิภา กะตะสีลา ไม่ได้สงวนคำแปรญัตติ มติคณะกรรมการแปรญัตติเห็นชอบให้ลดงบประมาณ จำนวน 100,000.-บาทคงเหลือ จำนวน 0 บาท ( หน้า 38)

3.นางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ได้ยื่นคำขอเสนอแปรญัตติงบประมาณรายจ่าย **แผนงานสาธารณสุข** งานบริการสาธารณสุขและงานสาธารณสุขอื่นงบ

/ลงทุน...

หน้า 8/20

ลงทุน ค่าครุภัณฑ์ ครุภัณฑ์วิทยาศาสตร์ จำนวน 1 รายการ ค่าจัดซื้อเครื่องพ่นฝอยละเอียด(ULV) สะพายหลังระบบโรตารี่คอมเพรสเซอร์ (Rotary compressor) ที่ใช้ในงานสาธารณสุข จำนวนเงินที่ตั้งจ่ายไว้ 183,600.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 เครื่อง จำนวน 91,800.-บาท คงเหลือ 91,800.- บาท นางสาวณัฐวิภา กะตะสีลา ไม่ได้สงวนคำแปรญัตติ มติคณะกรรมการแปรญัตติเห็นชอบให้ลดงบประมาณ จำนวน 1 เครื่อง จำนวน 91,800.-บาท คงเหลือ 91,800.- บาท (หน้า 51)

4.นางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ได้ยื่นคำขอเสนอแปรญัตติงบประมาณรายจ่าย

**แผนเคหะและชุมชน** งานบำบัดน้ำเสีย งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ จำนวน 1 รายการ โครงการก่อสร้างลำรางระบายน้ำ คสล.บ้านหนองเป็ด หมู่ที่ 12 งบประมาณที่ตั้งจ่ายไว้ 500,000.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 รายการ จำนวน 500,000.-บาท คงเหลือ 0 บาท นางสาวณัฐวิภา กะตะสีลา ไม่ได้สงวนคำแปรญัตติ มติคณะกรรมการแปรญัตติเห็นชอบให้ลดงบประมาณ จำนวน 1 รายการ จำนวน 500,000.-บาท คงเหลือ 0 บาท (หน้า 65)

5.นางสาวณัฐวิภา กะตะสีลา สมาชิกสภาองค์การบริหารส่วนตำบลเชียงยืน เขตเลือกตั้งที่ 10 ได้ยื่นคำขอเสนอแปรญัตติงบประมาณรายจ่าย**แผนอุตสาหกรรมและการโยธา** งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ จำนวน 1 รายการ โครงการก่อสร้างรั้วรอบสำนักงาน อบต. งบประมาณที่ตั้งจ่ายไว้ 500,000.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 รายการ จำนวน 500,000.-บาท คงเหลือ 0 บาท นางสาวณัฐวิภา กะตะสีลา ไม่ได้สงวนคำแปรญัตติ มติคณะกรรมการแปรญัตติเห็นชอบให้ลดงบประมาณ จำนวน 1 รายการ จำนวน 500,000.-บาท คงเหลือ 0 บาท (หน้า 76)

**รวมงบประมาณที่ขอแปรตัดลด ทั้งสิ้น จำนวน 1,496,600.-บาท**

/และนายก...

หน้า 9/20

และนายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติ ขอตั้งรายจ่ายขึ้นใหม่ และเพิ่มเติมรายจ่าย ดังต่อไปนี้

1.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย ตั้งรายจ่ายขึ้นใหม่ **แผนงานการรักษาความสงบภายใน** งานป้องกันและบรรเทาสาธารณภัยงบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น จำนวน 1 รายการ โครงการฝึกอบรมว่ายน้ำให้แก่นักเรียน งบประมาณที่ขอตั้งจ่ายไว้ 50,000.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติคณะกรรมการแปรญัตติเห็นชอบให้ตั้งรายจ่ายขึ้นใหม่ จำนวน 1 รายการ จำนวน 50,000.-บาท

2.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย เพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการ โครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 2 (ซ.พ่ออภิสิทธิ์ คำเพ็ง) งบประมาณที่ตั้งจ่ายไว้จำนวน 273,000.-บาท ขอเพิ่มรายจ่าย จำนวน 127,000.-บาท รวมตั้งจ่ายทั้งสิ้น 400,000.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติของคณะกรรมการแปรญัตติเห็นชอบให้เพิ่มเติมรายจ่าย เป็นจำนวนเงิน 127,000.-บาท รวมเป็นจำนวนเงิน 400,000.-บาท

3.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย เพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านดงหนองโพธิ์ หมู่ที่ 4 (ซ.นายสถิตย์) งบประมาณที่ตั้งจ่ายไว้ จำนวน 116,700.-บาท ขอเพิ่มรายจ่าย จำนวน 333,300.-บาท รวมตั้งจ่ายทั้งสิ้น จำนวน 450,000.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติของคณะกรรมการแปรญัตติเห็นชอบให้เพิ่มเติมรายจ่ายเป็นจำนวนเงิน 333,300.-บาท รวมเป็นจำนวนเงิน 450,000.-บาท

/4.นายศักดิ์สิทธิ์...

หน้า 10/20

4.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย เพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านบ่อน้อยพัฒนา หมู่ที่ 18 งบประมาณที่ตั้งจ่ายไว้ จำนวน 200,000.-บาท ขอเพิ่มรายจ่าย จำนวน 289,600.-บาท รวมตั้งจ่ายทั้งสิ้น จำนวน 489,600.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติของคณะกรรมการแปรญัตติเห็นชอบให้เพิ่มเติมรายจ่ายเป็นจำนวนเงิน 289,600.-บาท รวมจำนวนเงิน 450,000.-บาท

5.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย เพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 14 (ซ.ปุกกี้) งบประมาณที่ตั้งจ่ายไว้ จำนวน 68,300.-บาท ขอเพิ่มรายจ่าย จำนวน 331,700.-บาท รวมตั้งจ่ายทั้งสิ้น จำนวน 400,000.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติของคณะกรรมการแปรญัตติเห็นชอบให้เพิ่มเติมรายจ่ายเป็นจำนวนเงิน 331,700.-บาท รวมจำนวนเงิน 400,000.-บาท

6.นายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติงบประมาณรายจ่าย เพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 14 (ซ.บุษบา) งบประมาณที่ตั้งจ่ายไว้ จำนวน 35,000.-บาท ขอเพิ่มรายจ่าย จำนวน 365,000.-บาท รวมตั้งจ่ายทั้งสิ้น จำนวน 400,000.-บาท นายกองค์การบริหารส่วนตำบลเชียงยืน ไม่ได้สงวนคำแปรญัตติ มติของคณะกรรมการแปรญัตติเห็นชอบให้เพิ่มเติมรายจ่ายเป็นจำนวนเงิน 365,000.-บาท รวมจำนวนเงิน 400,000.-บาท

**รวมจำนวนเงินที่ขอตั้งจ่ายขี้นใหม่ และเพิ่มเติมรายจ่าย งบประมาณทั้งสิ้น จำนวน 1,496,600.-บาท**

/นายณัฎฐภัทร์...

หน้า 11/20

**นายณัฎฐภัทร์** **สิงห์มอ** - ตามที่คณะกรรมการแปรญัตติร่างข้อบัญญัติงบประมาณรายจ่ายประจำปี

**ประธานสภาฯ** งบประมาณ พ.ศ.2567 ได้อ่านรายงานการประชุมของคณะกรรมการแปรญัตติ ที่ได้พิจารณาคำเสนอขอยื่นแปรญัตติของสมาชิกสภาองค์การบริหารส่วนตำบลเชียงยืน และนายกองค์การบริหารส่วนตำบลเชียงยืน ที่ได้ยื่นขอแปรญัตติไปแล้วนั้น มีสมาชิกท่านใดที่จะอภิปรายก่อนการลงมติหรือไม่

**ที่ประชุม** ไม่มี

**นายณัฎฐภัทร์** **สิงห์มอ** -เมื่อไม่มีท่านใดจะอภิปรายเพิ่มเติม ผมจะขอเชิญเลขานุการสภาฯ ได้ชี้แจง

**ประธานสภาฯ** ระเบียบให้สมาชิกสภาได้ทราบก่อนที่จะลงมติ เชิญครับ

**นายชิงชัย ศิริโวหาร** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น

**เลขานุการสภาฯ** พ.ศ. 2547 และที่แก้ไขเพิ่มเติมถึง (ฉบับที่ 2) พ.ศ.2554

**ข้อ 51** ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

/ในการประชุม...

หน้า 12/20

ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

**นายณัฎฐภัทร์** **สิงห์มอ** -เมื่อเลขานุการสภาฯ ได้ชี้แจงระเบียบแล้ว ต่อไปผมจะขอมติที่ประชุมให้

**ประธานสภาฯ** ความเห็นชอบเป็นข้อ ๆ ตามลำดับดังนี้ โดยผมจะถามมติที่ประชุม

1.เห็นชอบตามร่างเดิม

2.เห็นชอบตามมติคณะกรรมการแปรญัตติ

3. งดออกเสียง

**นายณัฎฐภัทร์** **สิงห์มอ** -1.ตามที่นางสาวณัฐวิภา กะตะสีลา ได้ยื่นขอแปรญัตติตัดลดงบประมาณ

**ประธานสภาฯ** **แผนงานบริหารงานทั่วไป** งานบริหารทั่วไป งบลงทุน ค่าครุภัณฑ์ จำนวน

14 รายการ งบประมาณที่ตั้งจ่ายไว้ 304,800.-บาท สมาชิกสภาฯ ได้ยื่นขอแปรตัดลดงบประมาณ จำนวน 14 รายการ จำนวน 304,800.-บาท คงเหลือ 0 บาท มติคณะกรรมการแปรญัตติเห็นชอบตามที่สมาชิกสภายื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์** **สิงห์มอ** -2.ตามที่นางสาวณัฐวิภา กะตะสีลา ได้ยื่นขอแปรญัตติตัดลดงบประมาณ

**ประธานสภาฯ** **แผนงานการรักษาความสงบภายใน** งานป้องกันและบรรเทาสาธารณภัยงบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น จำนวน 1 รายการ โครงการฝึกอบรมว่ายน้ำให้แก่นักเรียน งบประมาณที่ตั้งจ่ายไว้ 100,000.-บาท สมาชิสภาฯ ได้ยื่นขอแปรตัดลดงบประมาณ จำนวน 1 รายการ จำนวน 100,000.-บาท คงเหลือ 0 บาท มติคณะกรรมการแปรญัตติเห็นชอบตามที่สมาชิกสภายื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์** **สิงห์มอ** -3.ตามที่นางสาวณัฐวิภา กะตะสีลา ได้ยื่นขอแปรญัตติตัดลดงบประมาณ

**ประธานสภาฯ**  **แผนงานสาธารณสุข** งานบริการสาธารณสุขและงานสาธารณสุขอื่น งบ

ลงทุน ค่าครุภัณฑ์ ครุภัณฑ์วิทยาศาสตร์ จำนวน 1 รายการ ค่าจัดซื้อ

/เครื่องพ่นฝอย...

หน้า 13/20

เครื่องพ่นฝอยละเอียด(ULV) สะพายหลังระบบโรตารี่คอมเพรสเซอร์ (Rotary compressor) ที่ใช้ในงานสาธารณสุข จำนวนเงินที่ตั้งจ่ายไว้ 183,600.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 เครื่อง จำนวน 91,800.-บาท คงเหลือ 91,800.- บาท มติคณะกรรมการแปรญัตติเห็นชอบตามที่สมาชิกสภายื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์** **สิงห์มอ** -4.ตามที่นางสาวณัฐวิภา กะตะสีลา ได้ยื่นขอแปรญัตติตัดลดงบประมาณ

**ประธานสภาฯ** **แผนเคหะและชุมชน** งานบำบัดน้ำเสีย งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ จำนวน 1 รายการ โครงการก่อสร้างลำรางระบายน้ำ คสล.บ้านหนองเป็ด หมู่ที่ 12 งบประมาณที่ตั้งจ่ายไว้ 500,000.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 รายการ จำนวน 500,000.-บาท คงเหลือ 0 บาท มติคณะกรรมการแปรญัตติเห็นชอบตามที่สมาชิกสภายื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์** **สิงห์มอ** -5.ตามที่นางสาวณัฐวิภา กะตะสีลา ได้ยื่นขอแปรญัตติตัดลดงบประมาณ

**ประธานสภาฯ** **แผนอุตสาหกรรมและการโยธา** งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ จำนวน 1 รายการ โครงการก่อสร้างรั้วรอบสำนักงาน อบต. งบประมาณที่ตั้งจ่ายไว้ 500,000.-บาท สมาชิกสภาฯ ได้ยื่นขอแปรตัดลดงบประมาณ จำนวน 1 รายการ จำนวน 500,000.-บาท คงเหลือ 0 บาท มติคณะกรรมการแปรญัตติเห็นชอบตามที่สมาชิกสภายื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

และนายศักดิ์สิทธิ์ คำทึง นายกองค์การบริหารส่วนตำบลเชียงยืน ได้ยื่นขอแปรญัตติ ขอตั้งรายจ่ายขึ้นใหม่ และเพิ่มเติมรายจ่าย ดังต่อไปนี้

/นายณัฎฐภัทร์...

หน้า 14/20

**นายณัฎฐภัทร์ สิงห์มอ** - 1.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ตั้งรายจ่ายขึ้นใหม่ **แผนงานการรักษาความสงบภายใน** งานป้องกันและบรรเทาสาธารณภัยงบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น จำนวน 1 รายการ โครงการฝึกอบรมว่ายน้ำให้แก่นักเรียน งบประมาณที่ขอตั้งจ่ายไว้ 50,000.-บาท มติคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์ สิงห์มอ** - 2.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ขอเพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการ โครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 2 (ซ.พ่ออภิสิทธิ์ คำเพ็ง) งบประมาณที่ตั้งจ่ายไว้จำนวน 273,000.-บาท ขอเพิ่มรายจ่าย จำนวน 127,000.-บาท รวมตั้งจ่ายทั้งสิ้น 400,000.-บาท มติของคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์ สิงห์มอ** - 3.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ขอเพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านดงหนองโพธิ์ หมู่ที่ 4 (ซ.นายสถิตย์) งบประมาณที่ตั้งจ่ายไว้ จำนวน 116,700.-บาท ขอเพิ่มรายจ่าย จำนวน 333,300.-บาท รวมตั้งจ่ายทั้งสิ้น จำนวน 450,000.-บาท มติของคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

/นายณัฎฐภัทร์...

หน้า 15/20

**นายณัฎฐภัทร์ สิงห์มอ** - 4.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ขอเพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านบ่อน้อยพัฒนา หมู่ที่ 18 งบประมาณที่ตั้งจ่ายไว้ จำนวน 200,000.-บาท ขอเพิ่มรายจ่าย จำนวน 289,600.-บาท รวมตั้งจ่ายทั้งสิ้น จำนวน 489,600.-บาท มติของคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์ สิงห์มอ** - 5.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ขอเพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 14 (ซ.ปุกกี้) งบประมาณที่ตั้งจ่ายไว้ จำนวน 68,300.-บาท ขอเพิ่มรายจ่าย จำนวน 331,700.-บาท รวมตั้งจ่ายทั้งสิ้น จำนวน 400,000.-บาท มติของคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์ สิงห์มอ** - 5.ตามที่นายศักดิ์สิทธิ์ คำทึง นายกองค์การบริหารส่วนตำบลเชียงยืน

**ประธานสภาฯ** ได้ยื่นขอแปรญัตติงบประมาณรายจ่าย ขอเพิ่มเติมรายจ่าย **แผนงานอุตสาหกรรมและการโยธา** งานก่อสร้าง ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง จำนวน 1 รายการโครงการปรับปรุงถนนลูกรังภายในหมู่บ้าน บ้านเชียงยืน หมู่ที่ 14 (ซ.บุษบา) งบประมาณที่ตั้งจ่ายไว้ จำนวน 35,000.-บาท ขอเพิ่มรายจ่าย จำนวน 365,000.-บาท รวมตั้งจ่ายทั้งสิ้น จำนวน 400,000.-บาท มติของคณะกรรมการแปรญัตติเห็นชอบตามที่ผู้บริหารยื่นคำแปรญัตติ ขอมติครับ

/-เห็นชอบ...

หน้า 16/20

-เห็นชอบตามร่างเดิม 0 เสียง

-เห็นชอบตามมติคณะกรรมการแปรญัตติ 20 เสียง

-งดออกเสียง 0 เสียง

**นายณัฎฐภัทร์ สิงห์มอ** - สำหรับการพิจารณาร่างข้อบัญญัติงบประมาณรายจ่ายประจำปี

**ประธานสภาฯ** งบประมาณ พ.ศ.2567 ในวาระที่ 2 ขั้นแปรญัตติ ก็ได้ผ่านการให้ความเห็นชอบแล้ว

**ระเบียบวาระที่ 5** **เรื่อง ที่เสนอใหม่**

**5.1 การโอนงบประมาณรายจ่ายประจำปีงบประมาณ พ.ศ.2566 แผนงานการศึกษา งานระดับก่อนวัยเรียนและประถมศึกษา งบลงทุน หมวดค่าที่ดินและสิ่งก่อสร้าง ค่าปรับปรุงศูนย์พัฒนาเด็กเล็ก จำนวน 2 รายการ**

**นายณัฎฐภัทร์ สิงห์มอ** -ขอเชิญเลขานุการสภาฯชี้แจงข้อระเบียบ เชิญครับ

**ประธานสภาฯ**

**นายชิงชัย ศิริโวหาร** - เรียนท่านประธานสภาฯที่เคารพ ท่านคณะผู้บริหารและท่านสมาชิกสภา

**เลขานุการสภาฯ** ผู้ทรงเกียรติทุกท่าน ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2563 ข้อ 27 การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น สำหรับรายละเอียการโอนงบประมาณ ขอให้ผู้อำนวยการกองการศึกษา เป็นผู้ชี้แจง เชิญครับ

**นางดาวใจ อินทร์ธิราช** - เรียนท่านประธานสภาฯที่เคารพ ท่านคณะผู้บริหารและท่านสมาชิกสภา

**ผอ.กองการศึกษา** ผู้ทรงเกียรติทุกท่าน ดิฉันนางดาวใจ อินทร์ธิราช ผู้อำนวยการกองการศึกษา ด้วยกองการศึกษา มีความจำเป็นต้องโอนเพิ่มงบประมาณ เพื่อทำการปรับปรุงศูนย์พัฒนาเด็กเล็กวัดธาตุมังคลาราม และศูนย์พัฒนาเด็กเล็กโรงเรียนบ้านหนองน้ำเค็ม เนื่องจากมีสภาพที่ไม่เหมาะสมกับการเรียนการสอนของเด็ก จึงได้ขอโอนเงินงบประมาณเพื่อดำเนินการปรับปรุง รายละเอียด ดังนี้

**โอนลดจาก**

แผนงานการศึกษา งานระดับก่อนวัยเรียนและประถมศึกษา งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย

/อื่น ๆ...

หน้า 17/20

อื่นๆ โครงการสนับสนุนค่าใช้จ่ายในการบริหารสถานศึกษา ตั้งไว้ 5,670,475.-บาท ขอโอนลด จำนวน 217,000.-บาท หน้า 157

**โอนเพิ่ม**

แผนงานการศึกษา งานระดับก่อนวัยเรียนและประถมศึกษา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง โอนงบประมาณเพิ่ม จำนวน 217,000.-บาท แยก ดังนี้

1.ค่าปรับปรุงศูนย์พัฒนาเด็กเล็กวัดธาตุมังคลาราม จำนวน 117,000.-บาท เพื่อจ่ายเป็นค่าปรับปรุงศูนย์พัฒนาเด็กเล็กวัดธาตุมังคลาราม รายละเอียดตามประมาณการที่ อบต.เชียงยืน กำหนด

2.ค่าปรับปรุงศูนย์พัฒนาเด็กเล็กโรงเรียนบ้านหนองน้ำเค็ม จำนวน 100,000.-บาท เพื่อจ่ายเป็นค่าปรับปรุงศูนย์พัฒนาเด็กเล็กโรงเรียนบ้านหนองน้ำเค็ม รายละเอียดตามประมาณการที่ อบต.เชียงยืน กำหนด หน้า 161

**นายณัฎฐภัทร์ สิงห์มอ** มีสมาชิกท่านใดมีข้อซักถามหรือไม่

**ประธานสภาฯ**

**ที่ประชุม** ไม่มี

**นายณัฎฐภัทร์ สิงห์มอ** เมื่อไม่มีสมาชิกท่านใดจะซักถามอีก ก็จะขอมติที่ประชุมให้ความเห็นชอบ

**ประธานสภาฯ** การโอนงบประมาณรายจ่ายประมาณรายจ่ายประจำปีงบประมาณ พ.ศ.2566 แผนงานการศึกษา งานระดับก่อนวัยเรียนและประถมศึกษา งบลงทุน หมวดค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง ค่าปรับปรุงศูนย์พัฒนาเด็กเล็ก จำนวน 2 รายการ หากเห็นชอบ โปรดยกมือ ขอมติครับ

**ที่ประชุม** **- มีมติอนุมัติ 20 เสียง**

**-ไม่อนุมัติ 0 เสียง**

**-งดออกเสียง 0 เสียง**

**5.2 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567** ในวาระที่ 3 ขั้นลงมติให้ความเห็นชอบให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2567 ขององค์การบริหารส่วนตำบลเชียงยืน

/นายณัฎฐภัทร์...

หน้า 18/20

**นายณัฎฐภัทร์ สิงห์มอ** -ครับ สำหรับการพิจารณาในวาระที่ 3 การลงมติให้ความเห็นร่างข้อบัญญัติ

**ประธานสภาฯ**  งบประมาณรายจ่ายประมาณรายจ่ายประจำปีงบประมาณ พ.ศ.2567 ซึ่งจะไม่มีการอภิปรายใดๆ ก่อนที่จะมีการลงมติ ขอเชิญเลขานุการสภาฯ ตรวจสอบองค์ประชุม – องค์ประชุมครบ ต่อไปขอถามมติที่ประชุมว่าจะให้ความเห็นชอบตราเป็นข้อบัญญัติงบประมาณรายจ่ายประจำปีงบประมาณ พ.ศ.2567 ขององค์การบริหารส่วนตำบลเชียงยืน หรือไม่ ขอมติครับ

**ที่ประชุม** **- มีมติเห็นชอบ 20 เสียง**

**-ไม่เห็นชอบ 0 เสียง**

**-งดออกเสียง 0 เสียง**

(ที่ประชุมมีมติให้ความเห็นชอบร่างข้อบัญญัตติฯ เวลา 11.35 น.)

**นายณัฎฐภัทร์ สิงห์มอ** -ที่ประชุมมีมติเห็นชอบเป็นเอกฉันท์ให้ตราเป็นข้อบัญญัติงบประมาณราย

**ประธานสภาฯ**  จ่ายประจำปีงบประมาณ พ.ศ.2567 ขององค์การบริหารส่วนตำบลเชียงยืน

ต่อไปก็จะได้จัดส่งร่างข้อบัญญัติฯ ให้กับทางอำเภอเมืองอุดรธานี เพื่อ

นายอำเภอเมืองอุดรธานีจะได้อนุมัติ และประกาศใช้ต่อไป ขอให้เจ้าหน้าที่ที่เกี่ยวข้องดำเนินการ

**-พักรับประทานอาหารเที่ยง เวลา 12.00 น.-**

หลังจากรับประทานอาหารเที่ยงเสร็จแล้ว สมาชิกสภาฯ ทุกคนเข้ามาพร้อมกันที่ห้องประชุมสภา เวลา 13.00 น. เลขานุการสภาฯตรวจสอบองค์ประชุม ครบองค์ประชุม เริ่มประชุมวาระต่อไป

**ระเบียบวาระที่ 6** **เรื่องอื่นๆ (ถ้ามี)**

**นายณัฎฐภัทร์ สิงห์มอ** - มีสมาชิกท่านใดจะสอบถามหรือเสนอความคิดเห็นอื่นๆ อีกหรือไม่

**ประธานสภาฯ** ขอเชิญครับ

**นายศักดิ์สิทธิ์ คำทึง**  - เรียน ท่านประธานสภาฯที่เคารพ ท่านสมาชิกผู้ทรงเกียรติทุกท่าน กระผม

**นายก อบต.** ต้องขอขอบคุณทุกท่านเป็นอย่างมากที่ได้ให้ความไว้วางใจในการจัดทำร่างข้อบัญญัติงบประมาณรายจ่ายประจำปีงบประมาณ พ.ศ. 2567 คณะผู้บริหาร ได้คำนึงถึงประโยชน์ของประชาชนที่จะได้รับจากการจัดทำโครงการต่างๆ ที่ทางคณะผู้บริหารได้เล็งเห็นความสำคัญ เพื่อนำมาจัดทำ

/โครงการ...

หน้า 19/20

โครงการเพื่อแก้ไขปัญหาความเดือดร้อนและความต้องการของประชาชน

โดยส่วนรวมเป็นหลัก และในการจัดทำร่างข้อบัญญัติงบประมาณรายจ่ายประจำปีนั้น สมาชิกทุกท่านก็ได้ให้ข้อเสนอแนะมาทุกครั้ง ขอขอบคุณคณะกรรมการแปรญัตติที่ได้ปฏิบัติหน้าที่ตามที่ได้รับมอบหมาย ทางคณะผู้บริหารก็จะได้ทำหน้าที่ในการบริหารงบประมาณในปีงบประมาณ พ.ศ.2567 ให้ได้ดีที่สุด ขอขอบคุณครับ

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน กระผม

**สมาชิกสภาฯ** นายอนันต์ สิทธิพาที สมาชิกสภาฯ อบต.เขตเลือกตั้งที่ 19 ขอสอบถามโครงการที่ทางสภาได้อนุมัติไปแล้วว่ามีความคืบหน้าอย่างไร คือ โครงการจัดซื้อรถบรรทุก 6 ล้อ และรถตักหน้าขุดหลัง อยากให้ทางผู้บริหารชี้แจงให้สภาได้ทราบ ครับ

**นางพิมพ์พิศา สิงห์มอ** - เรียนท่านประธานสภาฯ ที่เคารพ ท่านคณะผู้บริหารและท่านสมาชิกสภา

**ผอ.กองคลัง** ผู้ทรงเกียรติทุกท่าน ดิฉัน นางพิมพ์พิศา สิงห์มอ ผอ.กองคลัง ขอชี้แจงเกี่ยวกับการจัดซื้อรถบรรทุก 6 ล้อ และรถตักหน้าขุดหลัง ว่าขณะนี้อยู่ในขั้นตอนระหว่างการดำเนินการจัดซื้อจัดจ้าง คณะกรรมการกำหนดราคากลาง แล้วจะได้ประกาศประกวดราคา เพื่อจะได้ดำเนินการให้เร็วที่สุด ซึ่งทางผู้บริหารก็ได้กำชับให้ดำเนินการโดยเร่งด่วนแล้ว คาดว่าน่าจะได้ใช้งานเร็วๆนี้ ส่วนโครงการที่อยู่ในข้อบัญญัติก็จะได้รีบดำเนินการเช่นเดียวกัน

**นายลัทธพล มีสีสัน** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน กระผม

**สมาชิกสภาฯ** นายลัทธพล มีสีสัน สมาชิกสภาฯ อบต.เขตเลือกตั้งที่ 20 ขอสอบถามเรื่องที่ทาง อบต.ได้ไปซ่อมแซมถนนลูกรังทางไปกุดเวียน เดี๋ยวนี้ถนนที่ได้ไปซ่อมแซมยังไม่เรียบร้อย ถนนยังเป็นสภาพขรุขระอยู่ อยากให้ทางผู้รับจ้างเข้าไปดำเนินการให้ด้วยเพราะการสัญจรลำบาก

**นายศักดิ์สิทธิ์ คำทึง**  - ครับ สำหรับโครงการซ่อมแซมถนนลูกรัง ของหมู่ที่ 20 ทางผู้รับจ้างแจ้ง

**นายก อบต.** ฝนหยุดตกถนนแห้งจะเข้าไปเกรดเกลี่ยเรียบให้อีกครั้งหนึ่ง ก็ได้กำชับให้ทางผู้รับจ้างรีบดำเนินการโดยเร็วแล้ว

**นายณัฎฐภัทร์ สิงห์มอ** - มีสมาชิกท่านใดจะอภิปรายเพิ่มเติมอีกไหมครับ

**ประธานสภาฯ**

**ที่ประชุม** **- ไม่มี**

/นายณัฎฐภัทร์...

หน้า 20/20

**นายณัฎฐภัทร์ สิงห์มอ** - เมื่อที่ประชุม ไม่มีเรื่องใดที่จะเสนออีก ก็ขอขอบคุณทุกท่านสมาชิกสภา

**ประธานสภาฯ** คณะผู้บริหาร หัวหน้าส่วนราชการ เจ้าหน้าที่ทุกท่าน ที่ได้เข้าร่วมประชุมโดยพร้อมเพรียงกัน สำหรับวันนี้ กระผมขอปิดการประชุม ขอให้ทุกท่านเดินทางโดยสวัสดิภาพ ขอปิดการประชุมครับ

**ปิดประชุม** **- เวลา 14.00 น.**

(ลงชื่อ) ผู้บันทึกรายงานการประชุม

(นายชิงชัย ศิริโวหาร)

เลขานุการสภาองค์การบริหารส่วนตำบลเชียงยืน

คณะกรรมการตรวจรายงานการประชุมได้ตรวจสอบเมื่อวันที่

ลงชื่อ ผู้ตรวจรายงานฯ ลงชื่อ ผู้ตรวจรายงานฯ

(นางรวม สาธารณะ) (นายบุญมา โคตรสีพรม)

ประธานคณะกรรมการ กรรมการ

ลงชื่อ ผู้ตรวจรายงานฯ

(นางสุภาพร พละกุล)

กรรมการและเลขานุการ

สภาองค์การบริหารส่วนตำบลเชียงยืน ได้รับรองรายงานการประชุมในการประชุมสภา สมัย...............ที่...........ครั้งที่..................เมื่อวันที่

(ลงชื่อ) ผู้ตรวจรับรองรายงานการประชุม

(นายณัฏฐภัทร์ สิงห์มอ)

ประธานสภาองค์การบริหารส่วนตำบลเชียงยืน

วันที่........................................